**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 8 – 9 – 2025**

**ΑΜΑΡΟΥΣΙΟΥ Αρ. Πρ.: 211**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Διεύθυνση Π. Ε. Β΄ Αθήνας, Δήμο Αμαρουσίου, Αντιδήμαρχο Παιδείας Δήμου Αμαρουσίου – κο Π. Σαγρή**

**Κοινοποίηση: ΥΠΑΙΘΑ, Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Θέμα: « Σχετικά με τις κακοτεχνίες στα έργα ανάπλασης του 13ου Δημ. Σχ. Αμαρουσίου και την πλημμελή καθαριότητα των χώρων του σχολείου ύστερα από το πέρας των οικοδομικών εργασιών».**

Το Δ. Σ. του Συλλόγου Εκπ/κών Π. Ε. Αμαρουσίου ύστερα από ενημέρωση που έλαβε από τον Δ/ντή και τον Σύλλογο διδασκόντων του 13ου Δημ. Σχ. Αμαρουσίου εκφράζει την έντονη διαμαρτυρία του και καταγγέλλει τις ενέργειες του Δήμου Αμαρουσίου αναφορικά με **τις κακοτεχνίες στα έργα ανάπλασης του 13ου Δημ. Σχ. Αμαρουσίου και την πλημμελή καθαριότητα των χώρων του σχολείου ύστερα από το πέρας των οικοδομικών εργασιών.**

Συγκεκριμένα παρά τις αλλεπάλληλες οχλήσεις – καταγγελίες του σωματείου αλλά και τις έγγραφες και προφορικές ενημερώσεις του Δ/ντή του 13ου Δημ. Σχ. Αμαρουσίου προς τον Δήμο Αμαρουσίου και τους υπευθύνους του, οι εργασίες ανάπλασης των τουαλετών του προσωπικού του 13ου Δημ. Σχ. Αμαρουσίου τελείωσαν με πολλές κακοτεχνίες και χωρίς να έχει προβλεφθεί η ασφαλής υγειονομική και ατομική ασφάλεια των χρηστών τους, ενώ οι εκτεταμένες οικοδομικές εργασίες που έγιναν στο σχολείο και η σκόνη που δημιούργησαν, παρά την φιλότιμη προσπάθεια των καθαριστριών του σχολείου, δεν είναι δυνατό να αντιμετωπιστεί σε επίπεδο καθαριότητας παρά μόνο με την έλευση εξειδικευμένου συνεργείου καθαρισμού, κάτι που αν και υποσχέθηκαν οι υπεύθυνοι του Δήμου Αμαρουσίου να φέρουν τελικώς δεν το έπραξαν.

Καλούμε για άλλη μια φορά τον Δήμο Αμαρουσίου και τις υπηρεσίες του ν’ αναλάβουν τις ευθύνες τους και να προβούν σε όλες τις απαραίτητες ενέργειες για την αποκατάσταση των επισκευαστικών αναγκών του 13ου Δημ. Σχ. Αμαρουσίου σύμφωνα με τις υποδείξεις του Δ/ντή του σχολείου λαμβάνοντας παράλληλα μέριμνα για την πλήρη καθαριότητα των χώρων του σχολείου ύστερα από το πέρας των εργασιών προς αποκατάσταση της εύρυθμης λειτουργίας του.

Επιτέλους ο Δήμος Αμαρουσίου οφείλει να σέβεται τους Δημότες του και τα παιδιά τους – μαθητές/μαθήτριες των Δημοτικών Σχολείων και Νηπιαγωγείων που έχει στην ευθύνη του τα σχολικά τους κτήρια.

Καλούμε το Δ. Σ. της Δ. Ο. Ε. να επιληφθεί του θέματος.

